La Llei orgànica 2/2006, de 3 de maig, d'educació, regula en el seu article 30 els programes de qualificació professional inicial adreçats a l'alumnat que no ha obtingut el títol de Graduat en educació secundària obligatòria.
El Reial decret 806/2006, de 30 de juny, pel qual s'estableix el calendari d'aplicació de la nova ordenació del sistema educatiu, establerta per la Llei orgànica 2/2006, de 3 de maig, d'educació, preveu, en el seu article 12, que en el curs acadèmic 2008-2009 s'han d'implantar els programes de qualificació professional inicial i s'han de deixar d'aplicar els programes de garantia social.
A fi de facilitar la implementació dels programes de qualificació professional inicial, es regula en una mateixa ordre tant el procés d'implantació i d'autorització, que correspon al Departament d'Educació, com el procediment de subvenció, que correspon al Servei d'Ocupació de Catalunya.
Atesa la nova regulació mitjançant el Reial decret 395/2007, de 23 de març, del subsistema de formació professional per a l'ocupació que defineix la formació d'oferta, com aquella que té per objecte facilitar als treballadors, ocupats i aturats, una formació ajustada a les necessitats del mercat de treball que atengui els requeriments de competitivitat de les empreses, alhora que satisfaci les aspiracions de promoció professional i desenvolupament personal dels treballadors, capacitant-los per a l'acompliment qualificat de les diferents professions i per a l'accés a l'ocupació;
Atesa l'Ordre TAS/718/2008, de 7 de març, per la qual es desenvolupa el Reial decret 395/2007, de 23 de març, pel qual es regula el subsistema de formació professional per a l'ocupació, en matèria de formació d'oferta i s'estableixen les bases reguladores per a la concessió de subvencions públiques destinades al seu finançament;
Atès el que disposa la Llei 16/2007, del 21 de desembre, de pressupostos de la Generalitat de Catalunya per al 2008 (DOGC núm. 5038, de 31.12.2007);
Atès el que disposen la Llei 38/2003, de 17 de novembre, general de subvencions, i el Capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 22 de desembre, modificat per la Llei 7/2004, de 16 de juliol, de mesures fiscals i administratives, per la Llei 12/2004, de 27 de desembre, de mesures financeres, i per la Llei 5/2008, de 23 d'abril, de violència masclista;
Per tot això, amb els informes previs de les assessories jurídiques i de la Intervenció Delegada, a proposta de la consellera de Treball i del conseller d'Educació, i en ús de la competència que m'atribueix l'article 62.3 de la Llei 13/1989, de 14 de desembre, d'organització, procediment i règim jurídic de l'Administració de la Generalitat,
Regular el procediment d'autorització per impartir Programes de Qualificació Professional Inicial (PQPI).
Aprovar les bases reguladores de les subvencions destinades a impulsar les accions formatives dels Programes de Qualificació Professional Inicial.
Obrir la convocatòria per sol·licitar l'autorització per impartir Programes de Qualificació Professional Inicial o bé per sol·licitar l'autorització i la concessió de subvencions per desenvolupar-los per al curs acadèmic 2008-2009.
2.1 Correspon al Departament d'Educació resoldre les sol·licituds d'autorització, d'acord amb el que es preveu al Capítol 3 d'aquesta Ordre.
2.2 Correspon al Servei d'Ocupació de Catalunya resoldre les sol·licituds de concessió de subvencions per desenvolupar els Programes de Qualificació Professional Inicial, d'acord amb el que es preveu al Capítol 3 d'aquesta Ordre.
3.1 Anualment, mitjançant resolució, es publicarà la convocatòria d'autorització i de concessió de subvencions per impartir i desenvolupar els Programes de Qualificació Professional Inicial corresponent a cada curs escolar.
En l'esmentada convocatòria s'indicarà la disposició on es contenen les bases reguladores, el termini de presentació de les sol·licituds, l'aplicació pressupostària a la qual s'han d'imputar l'import de les subvencions concedides i la quantia màxima destinada, així com les altres dades que exigeixi la normativa d'aplicació.
3.2 En les convocatòries es podran establir els termes en què el crèdit pressupostari no aplicat, per la renúncia a la subvenció d'algun dels beneficiaris, les revocacions de les subvencions o bé l'obtenció de fons addicionals, es pugui utilitzar per l'òrgan concedent per a modificar la subvenció atorgada a les accions formatives ja aprovats, o bé, assignar nous atorgaments per als projectes que no van obtenir subvenció per aquella mateixa convocatòria i que, basant-se en els criteris de valoració rectos, mantenen una posició immediatament posterior a la dels projectes subvencionats segons l'ordre de preferència establert, sempre que es puguin realitzar dins dels terminis establerts en aquesta Ordre.
3.3 Cada convocatòria indicarà el percentatge mínim d'alumnes en situació d'atur que han de complir les accions formatives subvencionades.
4.1 Les sol·licituds d'autorització i subvenció i tota la documentació complementària s'ha de presentar simultàniament per duplicat segons el model normalitzat que es troba a disposició dels sol·licitants a les pàgines web del Departament d'Educació http://www.gencat.net/educació i del Servei d'Ocupació de Catalunya http://www.oficinadetreball.cat.
4.2 La sol·licitud d'autorització per impartir programes de qualificació professional s'ha de presentar adreçada al director general d'Ensenyaments Professionals, Artístics i Especialitzats, bé a la seu central del Departament d'Educació o als seus serveis territorials, directament o per qualsevol dels mitjans que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4.3 En el cas que es sol·liciti la subvenció per impartir aquests programes, el centre o entitat de formació sol·licitant ha de complimentar la sol·licitud mitjançant la xarxa telemàtica del SOC, dins del mateix període de sol·licitud que es determini per a la convocatòria.
Un cop complimentada aquesta sol·licitud s'ha de presentar en el Registre, en la forma determinada a l'article 4.2.
4.4 Les sol·licituds s'han de presentar dins del termini que s'estableixi en cada convocatòria.
Procediment d'autorització per impartir els Programes de Qualificació Professional Inicial
Característiques dels Programes de Qualificació Professional Inicial
Els programes de qualificació professional inicial s'adrecen a joves majors de 16 anys o que els compleixin durant l'any natural d'inici del programa i que no han obtingut el títol de Graduat en Educació Secundària Obligatòria.
L'objectiu és proporcionar a aquest jovent formació bàsica i professional que li permeti una inserció social i laboral satisfactòria, així com la seva continuïtat formativa.
Necessitats territorials a satisfer.
Els programes de qualificació professional inicial respondran a les necessitats de qualificació del territori.
Els programes de qualificació professional inicial respondran a un perfil professional, expressat a través de la competència general, les competències professionals, socials i personals i la relació de qualificacions i/o unitats de competència incloses en el programa.
Els perfils dels programes de qualificació professional inicial s'ajustaran als establerts pel Departament d'Educació en relació amb el catàleg de qualificacions professionals de Catalunya.
5.4.1 Els programes de qualificació professional inicial inclouen tres tipus de mòduls:
a) Mòduls específics (mòduls A) que desenvolupen les competències del perfil professional i preveuran, amb caràcter general, la formació en centres de treball.
b) Mòduls formatius de caràcter general (mòduls B) que possibiliten el desenvolupament de les competències bàsiques i afavoreixen la transició des del sistema educatiu al món laboral.
c) Mòduls que duen a l'obtenció del Títol de Graduat/ada en Educació Secundària Obligatòria (mòduls C).
5.4.2 Els mòduls A i els mòduls B tenen caràcter obligatori.
5.4.3 Els mòduls C tenen caràcter voluntari, excepte per a l'alumnat que s'incorpori als programes de qualificació professional inicial d'acord amb el previst a l'article 30.1 de la Llei orgànica 2/2006, de 3 de maig, d'educació, per al qual seran obligatoris.
5.5 Mòduls específics (mòduls A).
5.5.1 Els mòduls específics desenvolupen les competències del perfil professional i, en general, tindran com a referència, les unitats de competència de les qualificacions professionals de nivell u del Catàleg de Qualificacions Professionals de Catalunya.
5.5.2 El perfil professional de cada programa de qualificació professional inicial podrà incloure una o més qualificacions professionals i/o unitats de competència, amb els corresponents mòduls formatius.
5.5.3 Els mòduls específics inclouran obligatòriament un projecte integrat, amb una durada compresa entre 30 i 60 hores.
Aquest projecte té per finalitat possibilitar l'aplicació globalitzada de les diverses competències desenvolupades al llarg del procés d'aprenentatge amb relació al perfil professional i a l'entorn laboral corresponent.
El projecte integrat s'ha de realitzar a partir de l'atenció i l'assessorament a cada jove per part de l'equip docent.
5.5.4 Els mòduls específics inclouran, amb caràcter general, la realització de formació en centres de treball, de la qual en podrà quedar exempt l'alumnat que compleixi els requisits que determini el Departament d'Educació, i que s'adaptarà per a l'alumnat amb necessitats educatives especials derivades de discapacitat.
5.6 Mòduls formatius de caràcter general (mòduls B).
5.6.1 Els mòduls formatius de caràcter general, que es corresponen amb tres àmbits de competències bàsiques, són: mòdul de desenvolupament i recursos personals, mòdul de coneixement de l'entorn social i professional i mòdul d'aprenentatges instrumentals bàsics.
5.6.2 Els mòduls B s'estructuraran en crèdits.
5.6.3 Els mòduls formatius de caràcter general inclouran obligatòriament el crèdit de tutoria grupal, amb una durada de 35 hores.
5.6.4 Cada programa, opcionalment, i per tal de respondre a les necessitats específiques del col·lectiu destinatari i del seu entorn, podrà incloure en la seva programació altres mòduls formatius que completin el currículum i contribueixin a assolir-ne els objectius.
5.7 Mòduls que condueixin a l'obtenció del títol de Graduat/ada en Educació Secundària Obligatòria (mòduls C).
5.7.1 Els mòduls C poden ser cursats paral·lelament o amb posterioritat als mòduls A i B.
5.7.2 Els mòduls per a l'obtenció del títol de Graduat en Educació Secundària Obligatòria únicament poden ser impartits per centres docents que imparteixen els mòduls obligatoris dels programes de qualificació professional inicial i que estiguin prèviament autoritzats pel Departament d'Educació a impartir l'Educació Secundària Obligatòria o el cicle d'educació secundària de la formació bàsica per a persones adultes.
5.7.3 El currículum per a l'obtenció del títol de Graduat/ada en Educació Secundària Obligatòria s'organitzarà de forma modular i correspondrà a tres àmbits: àmbit de la comunicació, àmbit social, i àmbit científic i tecnològic.
Els objectius, continguts i criteris d'avaluació dels mòduls C s'organitzaran prenent com a referència l'establert per a la formació per a l'obtenció del títol de Graduat/ada en Educació Secundària Obligatòria en els centres de formació de persones adultes.
Amb caràcter general, la durada dels mòduls obligatoris d'un programa de qualificació professional inicial serà d'un curs escolar i d'entre un mínim de 800 i un màxim de 1.100 hores.
En aquest còmput no es comptabilitzen els mòduls que duguin a l'obtenció del Títol de Graduat/ada en Educació Secundària Obligatòria (mòduls C), els quals han de tenir una durada mínima de 175 hores.
5.9.1 Els mòduls A requeriran almenys el 50% de l'horari assignat als mòduls obligatoris del programa, incloent el temps destinat a la realització de pràctiques en centres de treball.
5.9.2 La formació en centres de treball tindrà una durada compresa entre 150 i 250 hores i en cap cas superarà el vint-i-cinc per cent de les hores assignades als mòduls obligatoris del programa.
Excepcionalment la Direcció General d'Ensenyaments Professionals, Artístics i Especialitzats podrà autoritzar programes que no realitzin formació pràctica en centres de treball o que hi destinin altres dedicacions horàries.
5.9.3 Els mòduls B requeriran entre el 30% i el 50% de l'horari assignat als mòduls obligatoris del programa.
Per als mòduls opcionals previstos en l'article 10.4 es podrà disposar com a màxim del 10% de l'horari dels mòduls B.
5.10 Requisits d'espais i d'instal·lacions.
5.10.1 Requisits d'espais i instal·lacions.
a) Una aula amb una superfície mínima de 30 metres quadrats.
b) Espais i instal·lacions específiques per a impartir els mòduls específics (mòduls A) que desenvolupen les competències del perfil professional, els quals han de tenir una superfície mínima, per alumne, de 3 metres quadrats en cas dels tallers, de 100 metres quadrats en cas d'activitats agràries o de jardineria, i de 25 metres quadrats en cas d'activitats agropecuàries.
c) Despatx de direcció, d'activitats de coordinació i d'orientació.
d) Sala de professorat adequada al nombre d'alumnes.
e) Serveis sanitaris adequats al nombre d'alumnes.
5.10.2 Quan la sol·licitud sigui per autoritzar-lo en un centre docent prèviament autoritzat, no caldrà acreditar els espais indicats en els apartats c), d), e) i f) anteriors.
5.11.1 Els i les professionals que imparteixin formació en programes de qualificació professional inicial hauran de disposar de les capacitats, els coneixements i l'experiència idonis amb relació als mòduls corresponents i a l'atenció educativa del jovent destinatari d'aquests programes.
5.11.2 Per impartir els mòduls A s'exigiran els mateixos requisits de titulació i formació establerts per impartir ensenyaments de formació professional.
Es podran incorporar, com a professorat especialista, atenent a la seva qualificació i a les necessitats del sistema educatiu, professionals no necessàriament titulats amb capacitat i experiència laboral provada en l'àmbit formatiu corresponent.
5.11.3 Per impartir els mòduls B cal estar en possessió del títol de llicenciatura, enginyeria, arquitectura, diplomatura, enginyeria tècnica, arquitectura tècnica, o del títol de Grau equivalent.
5.11.4 Per impartir els mòduls C cal estar en possessió del títol de llicenciatura, enginyeria, arquitectura, o del títol de Grau equivalent.
5.12 Nombre d'alumnes per grup.
Els grups dels programes de qualificació professional inicial es compondran per un mínim de deu i un màxim de quinze joves.
En el cas que integrin dos o més alumnes amb necessitats educatives especials, el nombre mínim serà de vuit joves i el màxim de dotze.
En cas que totes les persones del grup siguin persones amb discapacitat, el nombre d'alumnes serà mínim 6 i màxim 10.
Tots els titulars dels programes de qualificació professional inicial al curs 2008-2009, autoritzats segons aquesta convocatòria, es comprometen a contractar una pòlissa d'assegurança d'accidents personals que cobreixi per a cadascun dels alumnes dels cursos un capital de 18.030,36 euros en cas de mort, i de 36.060,73 euros en cas d'invalidesa, tots dos derivats del risc d'accidents durant el desplaçament, per qualsevol mitjà i durant l'assistència als cursos, inclosa la realització de pràctiques en empreses.
La sol·licitud ha de contenir, per a cada programa de qualificació professional inicial que es sol·liciti, i d'acord amb les característiques de la base precedent:
b) Descripció de les necessitats territorials a satisfer i les col·laboracions previstes.
d) Projecte formatiu i organització modular que es proposa desenvolupar en funció del col·lectiu de joves a atendre i de l'entorn.
Els criteris d'autorització són:
c) Disposar d'experiència en la impartició de Programes de garantia social.
d) El projecte formatiu i organització modular que es proposa.
8.1 El Departament d'Educació, un cop el Servei d'Ocupació de Catalunya hagi resolt les sol·licituds de finançament, publicarà el resultat de les autoritzacions en el DOGC.
8.2 La resolució ha d'indicar, respecte de les autoritzacions:
a) La denominació, i, si s'escau, el codi de centre, l'adreça i el municipi.
b) El perfil del programa de qualificació professional inicial.
8.3 La resolució ha d'indicar, respecte de les denegacions, la causa o causes de denegació, les quals poden ser:
a) Manca del compliment de les característiques dels programes de qualificació professional inicial indicades a l'annex 1.
b) No respondre a les necessitats territorials.
c) Manca de diversitat i/o complementarietat dels perfils professionals.
Bases reguladores les subvencions destinades a impulsar les accions formatives dels programes de qualificació professional inicial
Mitjançant aquestes bases es regulen les subvencions destinades a impulsar les accions formatives dels Programes de Qualificació Professional Inicial que poden sol·licitar els centres i les entitats de formació inscrites en el Registre de centres i entitats de formació en matèria d'ocupació del Servei d'Ocupació de Catalunya, que obtinguin l'autorització del Departament d'Educació per impartir-los.
La part subvencionable d'aquest programa són: els mòduls específics (mòdul A) i els mòduls formatius de caràcter general (mòdul B).
Requisits dels beneficiaris de les accions del programa de qualificació professional inicial
10.1 Els PQPI són una modalitat de formació per a l'ocupació adreçada prioritàriament a treballadors/res en situació d'atur.
A tal efecte, la consideració de treballadors/res en actiu o en situació d'atur ve determinada per la situació laboral en què es trobin a l'inici de la formació.
Es considera com a treballador/a en situació d'atur la persona no ocupada inscrita com a demandant d'ocupació al Servei d'Ocupació de Catalunya a data d'inici de l'acció formativa.
10.2 Cada convocatòria fixarà el percentatge mínim de treballadors/res en situació d'atur participants en les accions formatives subvencionades.
Aquesta participació serà sempre igual o superior al 60% del total de treballadors/res que participin en la formació.
El percentatge restant serà de treballadors/res en actiu.
11.1 Podran ser beneficiaris d'aquesta subvenció, els centres i les entitats de formació inscrites en el Registre de centres i entitats de formació del Servei d'Ocupació de Catalunya que, prèviament, el Departament d'Educació hagi comunicat que compleixen els requisits de l'article 7 d'aquesta Ordre per estar autoritzats per impartir un programa de qualificació professional inicial en el mateix exercici de la convocatòria mitjançant la qual s'atorguen ajuts per impartir-lo.
Igualment, caldrà que compleixin els requisits establerts a l'efecte, que presentin la documentació exigida.
En el cas d'entitats locals, quan l'organisme municipal autoritzat per realitzar el PQPI sigui diferent de l'organisme municipal inscrit en el Registre de centres i entitats de formació del SOC, aquest últim podrà sol·licitar la subvenció sempre que s'acrediti documentalment l'acord entre els dos organismes per al desenvolupament conjunt del PQPI, amb el vistiplau de l'entitat local corresponent.
11.2 No podran obtenir la condició de beneficiaris de les subvencions regulades en aquesta Ordre els centres o entitats de formació en què es presenti alguna de les circumstàncies contemplades a l'article 13 de la Llei 38/2003, de 17 de novembre, general de subvencions.
Requisits dels beneficiaris de la subvenció
Per poder accedir a les subvencions previstes en aquesta Ordre, les entitats sol·licitants hauran de complir els requisits següents:
a) En el cas de les entitats sol·licitants amb 50 treballadors/res o més, donar ocupació, almenys a un 2% de treballadors/res amb disminució sobre el nombre total de treballadors/res de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103, de 30.4.1982), el Reial decret 364/2005, de 8 d'abril (BOE núm. 94, de 20.4.2005), el Decret 246/2000, de 24 de juliol (DOGC núm. 3196, de 2.2.2000).
b) Complir les obligacions tributàries davant l'Estat i la Generalitat i les obligacions davant la Seguretat Social.
c) Complir els requisits establerts als articles 32.1,32.3 i 36.4 de la Llei 1/1998, de 7 de gener, de política lingüística.
d) No trobar-se en alguna de les circumstàncies a què es refereix l'article 13, apartats 2 i 3, de la citada Llei general de subvencions.
e) Disposar dels mitjans tècnics, humans i materials necessaris per realitzar funcions de programació, coordinació i control intern del pla de formació.
f) No haver estat sancionada en resolució ferma per la comissió d'una infracció greu en matèria d'integració laboral de persones amb disminució o molt greu en matèria social o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
g) En el cas que tinguin 25 treballadors/ores o més, indicar els mitjans que utilitzen per a prevenir i detectar els casos d'assetjament sexual i d'assetjament per raó de sexe i intervenir-hi en llurs centres de treball.
El compliment d'aquests requisits s'acreditarà mitjançant l'aportació de la documentació establerta a la convocatòria corresponent.
Obligacions dels beneficiaris de la subvenció
Sense perjudici d'altres obligacions que s'estableixin en cada convocatòria, constitueixen obligacions dels beneficiaris:
a) Realitzar l'activitat formativa per a la qual s'aprovi la subvenció corresponent, d'acord amb les condicions que s'estableixin en la normativa reguladora.
b) Justificar la utilització dels fons rebuts i acreditar-los davant del Servei d'Ocupació de Catalunya en el termini i forma que es determinin.
c) Aportar la informació i documentació que es requereixi durant la fase de sol·licitud, d'execució de la formació i de justificació de la subvenció, així com tenir a disposició dels òrgans de seguiment i control competents (òrgans del SOC, d'Intervenció General de la Generalitat, de la Sindicatura de Comptes i d'altres òrgans competents) els documents acreditatius.
d) Garantir la gratuïtat de les accions formatives per als participants en la formació subvencionada.
e) Comunicar al Servei d'Ocupació de Catalunya l'obtenció de subvencions per a la mateixa finalitat, procedents de qualsevol de les administracions o entitats públiques o privades, nacionals o internacionals i les alteracions de les condicions.
f) Haver realitzat o, si s'escau, garantit les devolucions de quantitats concedides i pagades en convocatòries anteriors i la devolució de les quals li hagi estat exigida mitjançant reclamació prèvia a la via executiva o mitjançant resolució de procedència de reintegrament, llevat que s'hagués produït la suspensió de l'acta.
g) Trobar-se al corrent en el compliment de les seves obligacions tributàries i davant la Seguretat Social.
h) Fer constar, en els termes que estableixin les convocatòries, el caràcter públic del finançament de l'activitat subvencionada i, si s'escau, el cofinançament del Fons Social Europeu.
En aquest últim supòsit, l'entitat beneficiària haurà d'incloure en les activitats d'informació de les accions formatives, publicacions, material didàctic i acreditacions de la realització de la formació a lliurar als participants l'emblema del Fons Social Europeu.
i) Remetre al Servei d'Ocupació de Catalunya informació sobre l'inici de la formació subvencionada, conforme al contingut, terminis i procediment que a tal efecte estableixin les convocatòries.
La falta de comunicació en els terminis establerts pot implicar que l'acció formativa corresponent es consideri no realitzada a efectes de la justificació de la subvenció, llevat que la no comunicació en termini es degui a causes degudament justificades.
j) Informar de totes les incidències relatives a les accions i proposar al Servei d'Ocupació de Catalunya qualsevol canvi respecte al projecte inicial i que, si s'escau, haurà d'ésser autoritzat expressament.
k) Estar connectats i utilitzar la xarxa telemàtica del Servei d'Ocupació de Catalunya quan, ateses les especificitats de l'acció, ho determini el Servei d'Ocupació de Catalunya, mitjançant l'emissió de les instruccions corresponents.
l) Informar prèviament i per escrit el Servei d'Ocupació de Catalunya de qualsevol canvi referit a la representació legal de l'entitat, seu i raó social, com també de les modificacions que es puguin donar en els seus estatuts.
m) Donar compliment, pel que fa al tractament automatitzat de les dades personals dels beneficiaris, al que estableix la Llei orgànica 15/1999, de 13 de desembre, de protecció de dades de caràcter personal.
n) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com els estats comptables i registres específics que siguin exigits per les bases reguladores de les subvencions, amb la finalitat de garantir l'adequat exercici de les facultats de comprovació i control i recollir en la seva comptabilitat les despeses imputades a cadascuna de les accions de forma separada o per qualsevol altre mitjà que permeti la seva identificació i disposar d'una pista d'auditoria adequada d'acord amb el que estableixen els articles 60.f) del Reglament (CE) 1083/2006, del Consell d'11 de juliol de 2006, i 15 del Reglament (CE) 1828/2006, de la Comissió de 8 de desembre de 2006, en relació amb la disponibilitat dels documents justificatius.
o) Conservar, durant un termini de 5 anys els justificants de la realització de l'activitat que fonamenta la concessió de la subvenció, així com de l'aplicació dels fons rebuts.
El termini esmentat es computarà a partir del moment en què finalitzi el període establert per presentar la justificació esmentada per part del beneficiari.
En el supòsit d'accions cofinançades amb fons comunitaris s'hauran de conservar els documents justificatius originals de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i de control i complir l'obligació que estableix l'article 90 del Reglament (CE) 1083/2006, del Consell d'11 de juliol de 2006, de conservar els documents justificatius relacionats amb les despeses i amb les auditories corresponents a l'actuació cofinançada per tal de presentar-les a la Comissió Europea i al Tribunal de Comptes durant un període de 3 anys a partir del tancament del programa operatiu en què està cofinançat o a partir de l'any en què s'hagi produït el tancament parcial.
p) Les entitats que, sense haver transcorregut el període esmentat, decideixin suspendre la seva activitat o dissoldre's, hauran de remetre còpia de la documentació esmentada a l'òrgan del Servei d'Ocupació de Catalunya que custodiï l'expedient.
q) Col·laborar amb el Servei d'Ocupació de Catalunya en l'avaluació de la formació que executin.
r) Contractar un pòlissa d'assegurança d'accidents personals que cobreixi, per a cadascun dels alumnes un capital de 18.030,36 euros en concepte de mort i un capital de 36.060,73 euros en cas d'invalidesa, tots dos derivats del risc d'accident durant el desplaçament, per qualsevol mitjà i durant l'assistència als cursos, inclosa la realització de pràctiques en empreses.
s) Complir amb les altres obligacions establertes a l'article 14 de la Llei 38/2003, de 17 de novembre, en el que no s'hagi previst expressament en aquest article.
t) Tramitar els ajuts previstos en el capítol 3 de l'Ordre TAS/718/2008, de 7 de març, per la que es desenvolupa el Reial decret 395/2007, de 23 de març o la normativa específica.
u) Complir i mantenir, durant tot el curs, els requisits que han permès l'autorització i subvenció dels PQPI.
Criteris d'atorgament de la subvenció
Els criteris d'atorgament seran els següents:
a) L'adequació de les accions sol·licitades a les necessitats del mercat de treball en el territori i la qualificació professional dels diferents col·lectius destinataris.
b) La capacitat i qualitat de les entitats sol·licitants per a la realització d'accions formatives.
c) Obtenció de la valoració tècnica que s'estableixi en la metodologia aprovada pel SOC on s'inclourà una puntuació mínima per poder participar en el procediment de concurrència.
En cada convocatòria s'especificarà el desenvolupament d'aquests criteris i la seva baremació.
15.1 La quantia màxima de subvenció de cada acció formativa es determinarà mitjançant el producte del nombre d'hores de la mateixa pel nombre d'alumnes subvencionables (treballadors/res en atur i en actiu) i per l'import dels mòduls econòmics que es publiquin a cada convocatòria.
El nombre d'alumnes subvencionables per curs serà d'un mínim de 10 i un màxim de 15, excepte que la convocatòria determini un nombre diferent d'alumnes.
15.2 Als efectes de fixar la quantitat de la subvenció un cop executada la formació es tindran en compte el nombre d'alumnes que finalitzin l'acció formativa.
En les accions presencials es considerarà que un alumne ha finalitzat la formació quan hagi assistit, almenys, al 75% de l'acció formativa.
Si es produeix abandonament d'alumnes durant el primer quart de la duració de l'acció es podran incorporar altres alumnes en el seu lloc.
Si l'abandonament es produís amb posterioritat a aquest període s'admetran desviacions per acció fins un 15% del nombre de participants que l'haguessin iniciat.
En el cas d'alumnes que siguin treballadors desocupats, es considerarà que han finalitzat l'acció formativa aquells que tinguessin que abandonar-la per haver trobat ocupació, sempre que haguessin realitzat el percentatge de l'activitat formativa establerta pel Servei d'Ocupació en la convocatòria corresponent.
En el cas que aquest previsió no s'estableixi, l'esmentat percentatge serà, almenys, del 25% de l'acció formativa.
15.3 L'import de les subvencions concedides en cap cas podran superar, aïlladament o en concurrència amb altres subvencions, el cost de l'activitat que ha de desenvolupar el beneficiari.
Compatibilitat amb altres ajuts
Les subvencions concedides són incompatibles amb qualsevol ajut obtingut pel sol·licitant per a la realització de la mateixa acció, excepte quan es tracti de finançament parcial del projecte i s'hagi definit la part subvencionada pel Servei d'Ocupació de Catalunya i la finançada amb càrrec a altres fons.
Procediment de concessió de la subvenció
17.1 El procediment de concessió de subvencions és el de la concurrència competitiva.
17.2 El termini de presentació de sol·licituds es fixarà a la convocatòria corresponent, així com la documentació que l'interessat haurà d'acompanyar.
17.3 La instrucció del procediment de concessió de les subvencions correspon al/a la director/a de la Xarxa Ocupacional, mitjançant els/les directors/res territorials del Servei d'Ocupació de Catalunya, excepte que la convocatòria indiqui un altre òrgan.
Una vegada registrada la sol·licitud, es verificarà la documentació presentada, que l'entitat compleixi els requisits per sol·licitar els ajuts i el termini de presentació indicats a cada convocatòria.
La valoració dels criteris d'atorgament correspondrà a una Comissió tècnica formada per membres del Departament d'Educació i del Servei d'Ocupació de Catalunya.
Valorades les sol·licituds, aquestes seran examinades per un òrgan col·legiat, la composició del qual serà la següent, excepte que la convocatòria prevegi una altra composició:
El subdirector general de polítiques actives d'ocupació.
La cap del servei de qualificació professional.
Dos representants de les direccions territorials del Servei d'Ocupació de Catalunya.
Un representant del Servei Jurídic del Servei d'Ocupació de Catalunya.
A la vista de l'expedient, l'òrgan instructor elevarà una proposta d'atorgament a l'òrgan competent, degudament motivada.
17.4 El/la director/a del SOC emetrà la resolució d'aprovació o denegació de l'acció proposada.
17.5 El termini màxim per resoldre i notificar la resolució que es dicti és de 6 mesos, comptadors des de l'endemà de la data de finalització del termini de presentació de les sol·licituds que es fixi en aquesta Ordre.
Transcorregut aquest termini, si no s'ha dictat i notificat resolució expressa, la sol·licitud s'entén denegada, d'acord amb l'article 3 de la Llei 23/2002, de 18 de novembre, d'adequació de procediments administratius en relació amb el règim del silenci administratiu i el termini de resolució i notificació.
17.6 La resolució, degudament motivada, es notificarà a la persona o entitat interessada per correu certificat o per qualsevol mitjà que permeti tenir constància de la seva recepció, d'acord amb el que disposen els articles 58 i 59 de la Llei 30/1992, de 26 de novembre, de règim jurídic dels administracions públiques i del procediment administratiu comú.
17.7 Contra aquestes resolucions, que no posen fi a la via administrativa, es podrà interposar recurs d'alçada davant el conseller o consellera de Treball en el termini d'un mes a comptar de l'endemà de la seva notificació, sens perjudici del que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa.
18.1 Les accions es desenvoluparan amb la màxima coincidència amb el període lectiu, entre els mesos de setembre de l'any de la convocatòria i el mes de juny de l'any següent.
18.2 Les accions subvencionades han de començar, necessàriament, abans del 15 d'octubre de l'any de la convocatòria.
18.3 Les accions de formació a què fa referència aquesta Ordre hauran de reunir els requisits següents:
a) Ser impartides per experts que tinguin experiència professional i/o docent en l'especialitat objecte del curs.
c) Els materials didàctics elaborats per les entitats beneficiàries hauran d'estar redactats almenys en català.
d) Incloure formació teoricopràctica.
La part pràctica es realitzarà en una empresa, amb una durada de 200 hores.
Per a la seva realització, que no suposarà l'existència de relació laboral entre els alumnes i l'empresa, els caps dels Serveis Territorials del SOC signaran els convenis de col·laboració oportuns que hauran d'especificar el contingut del programa que s'impartirà, la durada, el lloc, l'horari, el sistema de tutories a realitzar pels docents de l'acció formativa i la seva avaluació.
D'aquests convenis s'informarà als representants dels treballadors.
e) Incloure l'avaluació de l'aprofitament dels alumnes.
Costos subvencionables i acreditació de les despeses
a) Les retribucions dels formadors interns i externs podent incloure's salaris, assegurances socials, dietes i despeses de locomoció i, en general, tots els costos imputables als formadors a l'exercici de les activitats de preparació, impartició, tutoria i avaluació als participants de les accions formatives.
Aquestes despeses s'hauran de presentar degudament desglossades per hores dedicades a l'activitat que s'imputin.
b) Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el lloguer o arrendament financer dels mateixos, exclosos els seus interessos, suportats en l'execució de les accions formatives.
c) Despeses de mitjans didàctics i/o adquisició de materials didàctics, així com les despeses en béns consumibles utilitzats en la realització de les accions formatives, incloent el material de protecció i seguretat.
Així mateix, en el cas de la teleformació, els costos imputables als mitjans de comunicació utilitzats entre formadors i participants.
d) Les despeses de lloguer, arrendament financer, exclòs els seus interessos, o amortització de les aules, tallers i altres superfícies utilitzades en el desenvolupament de la formació.
Aquestes despeses hauran de presentar-se degudament desglossades per acció formativa i s'imputaran pel període de durada de l'acció.
Les despeses d'amortització es calcularan segons normes de comptabilitat generalment acceptades, sent aplicable el mètode d'amortització segons les taules aprovades pel Reglament de l'impost de societats.
e) Despeses d'assegurança d'accidents dels participants.
Aquestes despeses hauran de presentar-se desglossades per acció formativa i la seva imputació es farà pel nombre de participants.
f) Despeses de transport, manutenció i allotjament per als treballadors ocupats que participin en les accions formatives, amb els límits fixats en l'Ordre EHA/3771/2005, de 2 de desembre.
Aquestes despeses hauran de presentar-se degudament desglossades per acció formativa i la seva imputació es farà pel nombre de participants.
g) Les despeses de publicitat per a l'organització i difusió de les accions formatives.
Aquestes despeses s'hauran de presentar degudament desglossades per acció formativa.
Costos associats de l'activitat formativa:
a) Els costos de personal de suport tant intern com extern i tots els necessaris per a la gestió i execució de l'activitat formativa.
b) Les despeses financeres directament relacionades amb l'activitat subvencionada i que resultin indispensables per a l'adequada preparació o execució de la mateixa.
No seran subvencionables els interessos deutors dels comptes bancaris.
c) Altres costos: llum, aigua, calefacció, missatgeria, correu, neteja, vigilància i altres costos, no especificats anteriorment, associats a l'execució de l'activitat formativa.
Aquests costos hauran d'imputar-se pel beneficiari a l'activitat subvencionada en la part que raonablement correspongui d'acord amb principis i normes de comptabilitat generalment admeses i, en tot cas, en la mesura que tals costos corresponguin al període en què efectivament es realitza l'activitat.
La suma dels costos associats no podrà superar el 20 per cent dels costos de l'activitat formativa.
En el cas que el compte justificatiu es realitzi amb informe auditor, les despeses derivades de la realització de l'esmentat informe seran subvencionables.
Les convocatòries establiran els termes i condicions per a la realització, imputació i justificació d'aquests costos.
El Servei d'Ocupació de Catalunya, en les corresponents convocatòries, podrà establir un cost mínim subvencionable per a cada un o alguna de les despeses previstes en l'apartat 1 d'aquest article.
En tot cas, els costos subvencionables previstos en aquest article han de respondre a costos reals, efectivament realitzats, pagats i justificats mitjançant factures o documents comptables de valor probatori equivalent.
El Servei d'Ocupació de Catalunya adoptarà les mesures oportunes per garantir la correcta imputació dels justificants originals a les despeses subvencionades i a la no imputació d'aquests justificants a altres subvencions.
20.1 El beneficiari haurà de justificar la realització de l'activitat formativa subvencionada, així com les despeses generades per l'activitat esmentada i la correcta aplicació dels fons rebuts en el termini de 2 mesos comptadors des de la finalització de l'acció.
Quan el beneficiari ho sigui de més d'una acció, totes elles corresponents a la mateix convocatòria, el termini de dos mesos es comptarà des de la finalització de la darrera acció.
20.2 La justificació pel beneficiari de la subvenció del compliment de les condicions imposades i de la consecució dels objectius previstos a l'acte de concessió de la subvenció es realitzarà d'acord amb el que estableixin les corresponents convocatòries.
21.1 Són causes de revocació de les subvencions que estableix aquesta Ordre les previstes a l'article 99 del Text Refós de la Llei de finances públiques aprovat mitjançant Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions.
21.2 Si l'òrgan concedent, com a conseqüència de l'actuació de comprovació i control del Servei d'Ocupació de Catalunya i/o amb motiu dels controls practicats per la Intervenció Delegada es constata que s'ha produït alguna de les causes de revocació, s'iniciarà la tramitació de l'expedient corresponent, d'acord amb el que estableix l'article 100 del Decret legislatiu 3/2002, de 24 de desembre, esmentat.
21.3 La graduació dels incompliments es determinaran d'acord amb els criteris següents:
L'incompliment total de les finalitats per a les quals es va concedir la subvenció o de l'obligació de justificació de la mateixa donarà lloc al reintegrament del 100% de la subvenció concedida.
Igualment, es considera que concorre l'incompliment total si la realització de l'activitat subvencionada no assoleix el 35% dels seus objectius, mesurats amb l'indicador de nombre d'hores de formació multiplicat pel nombre d'alumnes formats.
L'incompliment parcial de les finalitats per a les quals es va concedir la subvenció o de l'obligació de justificació de la mateixa donarà lloc al reintegrament parcial de la subvenció concedida.
Quan l'execució de l'indicador esmentat al paràgraf anterior estigui comprès entre el 35% i el 100% la subvenció concedida es minorarà en el percentatge que hagi deixat de complir-se, sempre que les despeses s'hagin justificat degudament.
22.1 El beneficiari pot renunciar de forma expressa, totalment o parcialment, a l'ajut o subvenció, i a tal efecte l'òrgan que va concedir-la en dictarà la resolució corresponent.
22.2 En cas que la quantitat corresponent al total de despeses justificades sigui inferior a la quantitat subvencionada, el beneficiari pot renunciar de forma expressa al seu dret de percebre la part de la subvenció corresponent a la diferència, i reintegrar, si s'escau, la part de la subvenció percebuda indegudament.
23.1 L'ordenament del pagament de les accions formatives que es preveuen en aquesta Ordre es farà de la manera següent: el 75% de l'import de cada curs, en el moment que l'entitat informi, mitjançant la xarxa telemàtica del Servei d'Ocupació de Catalunya, que l'acció s'ha iniciat amb un mínim de 10 alumnes del col·lectiu subvencionable, sens perjudici que en la convocatòria es determini un altre nombre.
El 25% restant de la subvenció atorgada, un cop s'ha verificat que les accions s'han realitzat correctament i s'han justificat les despeses de l'acció formativa, d'acord amb el que disposa l'article 20 d'aquesta Ordre.
23.2 Es podran autoritzar bestretes del 100% de la subvenció, a petició dels interessats.
En aquestes casos, amb caràcter previ al pagament, s'ha d'acreditar haver dipositat a la Caixa General de Dipòsits, la corresponent garantia financera mitjançant un aval bancari, d'acord amb el que disposa el Decret 221/1999, de 27 de juliol, a disposició del SOC i per l'import total de la bestreta.
S'exceptuen d'aquesta obligació les entitats exemptes de prestar garanties i caucions.
L'import de l'aval serà retornat quan el beneficiari hagi justificat, en la seva totalitat, la subvenció concedida, i aquesta s'hagi revisat pel SOC.
En cas contrari, un cop instruït el procediment de revocació corresponent, es procedirà a executar l'aval.
23.3 No podrà realitzar-se el pagament de la subvenció quan l'entitat sigui deutora per resolució ferma de reintegrament.
Publicitat de la concessió de les subvencions concedides
Quan les subvencions concedides, individualment considerades, siguin d'import igual o superior a 3.000 euros, l'òrgan concedent donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i en el tauler d'anuncis que correspongui, indicant la convocatòria, el programa i el crèdit pressupostari al qual s'ha imputat, el beneficiari, la quantitat concedida i la/les finalitat/s de la subvenció.
En el supòsit que la quantia de les subvencions concedides sigui inferior a 3.000 euros, la publicitat es farà mitjançant l'exposició de les subvencions atorgades al tauler d'anuncis corresponent.
Sens perjudici de l'exposat als paràgrafs anteriors, es donarà publicitat dels atorgaments de les subvencions mitjançant la seva exposició a la pàgina web [URL].
Publicitat de les subvencions per part del beneficiari
El beneficiari de la subvenció ha de donar l'adequada publicitat al caràcter públic del finançament de les accions objecte de subvenció segons el que estableix l'article 13 sobre les obligacions del beneficiari i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
El beneficiari de la subvenció ha de comunicar al Servei d'Ocupació de Catalunya a títol informatiu i prèviament a la seva realització les accions de presentació i difusió pública de les accions subvencionables.
Drets dels/de les beneficiaris/àries de la formació
26.1 Els alumnes participants en accions formatives subvencionades, que estiguin en situació de desocupació, podran percebre les diferents modalitats d'ajuts i beques que es regularan per la seva normativa específica.
26.2 El Servei d'Ocupació de Catalunya expedirà certificat d'assistència i/o aprofitament als alumnes que hagin assistit com a mínim al 75% del total de les hores i hagin superat les proves d'avaluació corresponents.
Les convocatòries anuals podran desenvolupar els criteris i condicions d'expedició d'aquests certificats.
Seguiment i control de les accions
27.1 Les actuacions de seguiment i control per part del Servei d'Ocupació de les accions subvencionades podran ser:
Comprendran el seguiment de l'activitat formativa al lloc de la seva impartició i durant la realització d'aquesta, a través d'evidències físiques i testimonis obtinguts mitjançant entrevistes als responsables de formació, alumnes i formadors, a fi de realitzar una comprovació sobre l'execució de l'activitat formativa, continguts d'aquesta, nombre real de participants, instal·lacions i mitjans pedagògics.
En el marc d'aquestes actuacions es podran realitzar requeriments per a l'esmena de les irregularitats detectades.
Es realitzaran una vegada finalitzada l'execució de les accions formatives subvencionades a través d'evidències físiques i testimonials a fi de comprovar, entre altres, els següents extrems:
Lliurament als participants del diploma o certificat de formació i, si s'escau, la inclusió en aquest de l'emblema del Fons Social Europeu.
Documentació justificativa dels costos de formació, la seva comptabilització, així com de la materialització del pagament anteriorment a la justificació de la subvenció, tenint en compte els requisits establerts per la normativa espanyola i, si s'escau, la comunitària respecte del cofinançament del Fons Social Europeu.
27.2 El Servei d'Ocupació de Catalunya podrà realitzar altres actuacions de seguiment i control que consideri necessàries en l'àmbit de les seves competències.
27.3 Així mateix, el Servei d'Ocupació de Catalunya realitzarà actuacions específiques de seguiment i control arran de denúncies o de l'existència d'indicis de frau o irregularitats en l'execució de l'activitat formativa finançada a l'empara d'aquesta Ordre.
Perfils professionals autoritzables pel Departament d'Educació
Per aquesta convocatòria, seran autoritzables els perfils professionals que constin en el repertori de programes de qualificació professional inicial establert pel Departament d'Educació.
Els criteris d'autorització per a aquesta convocatòria són:
c) Disposar d'experiència en la impartició de programes de garantia social i/o altres accions formatives similars.
d) Projecte formatiu i organització modular proposada i adequació al col·lectiu de joves i a l'entorn.
30.1 En la convocatòria pel curs acadèmic 2008-2009, seran subvencionables els PQPI que s'adaptin als perfils professionals que consten a l'annex 1.
30.2 L'annex I indica el mòdul econòmic (preu/hora/alumne) que correspon a cada especialitat de la convocatòria pel curs acadèmic 2008-2009.
30.3 El càlcul de l'import atorgat tindrà en compte el nombre d'alumnes, les hores totals i el mòdul econòmic d'aplicació.
El nombre d'alumnes subvencionables per curs, per aquesta convocatòria, serà entre 10 i 15, elegible per l'entitat.
31.1 L'import màxim destinat a l'atorgament de les subvencions per a la realització dels PQPI corresponents al curs escolar 2008-2009 és de 7.500.000 euros a càrrec de la partida pressupostària D/470620203/3341.
31.2 Els ajuts concedits són cofinançats pel FSE mitjançant el programa operatiu.Plurirregional d'adaptabilitat i ocupació.
2007ES05UPO001 en un percentatge del 50%.
Sol·licitud i termini de presentació
32.1 Les sol·licituds, amb la resta de documentació requerida, s'han de presentar adreçades al director general d'Ensenyaments Professionals, Artístics i Especialitzats, bé a la seu central del Departament d'Educació o als seus serveis territorials, directament o per qualsevol dels mitjans que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
32.2 El termini de presentació de sol·licituds és de 20 dies naturals comptats a partir de l'endemà de la publicació d'aquesta Resolució al DOGC.
32.3 Els impresos de sol·licitud de subvenció són els que s'indiquen a l'annex 2.
Per aquesta convocatòria, el percentatge mínim de treballadors/res en situació d'atur serà del 60%.
La resta podran ser treballadors/res en actiu que compleixin amb la resta de condicions del col·lectiu destinatari d'aquest programa (entre 16 i 24 anys i sense títol d'ESO).
Desenvolupament dels criteris de valoració de les sol·licituds de subvenció
34.1 Els criteris de valoració de les sol·licituds de subvenció tindran en compte:
A) L'adequació de les accions sol·licitades a les necessitats del mercat de treball en el territori i la qualificació professional dels diferents col·lectius destinataris.
a.1 Alumnat i resultats d'ESO per comarca.
a.2 Accions adreçades a col·lectius prioritaris: persones amb discapacitat, formació de dones en ocupacions en què es troben subrepresentades.
B) La capacitat i qualitat de les entitats sol·licitants per a la realització d'accions formatives.
b.1 Informe valoratiu del centre.
b.2 Execució de l'any anterior en Programes de Garantia Social o Programes d'Inserció Sociolaboral subvencionats pel Departament de Treball, similars quant al col·lectiu a què s'adrecen o al sistema de tutoria i seguiment dels alumnes.
C) La valoració tècnica de la qualitat del projecte formatiu, d'acord amb indicadors d'innovació i qualitat relacionada amb el col·lectiu, equip docent, metodologia, tecnologia, tractament igualitari de gènere i discapacitats, prevenció de riscos laborals, col·laboració amb l'entorn productiu.
Aquest criteri serà valorat per la Comissió tècnica, d'acord amb el projecte formatiu presentat al Departament d'Educació.
34.2 La puntuació màxima i la baremació d'aquests criteris es farà de la manera següent:
a.2 Especialitat adreçada a col·lectius prioritaris:
persones amb discapacitat o dones en ocupacions
en què es troben subrepresentades
No tindran atorgament les accions que no superin una valoració mínima de 50 punts.
El SOC vetllarà per garantir una oferta formativa amplia i diversa, equilibrada en el territori.
La instrucció del procediment de concessió de les subvencions, per aquesta convocatòria, correspondrà a la directora de Programes.
Per aquesta convocatòria, els imports de l'assegurança dels alumnes serà de:
Assegurança d'accidents personals amb cobertura per a tots els alumnes del curs subvencionat pel Servei d'Ocupació de Catalunya, amb un capital de 18.030,36 euros, en cas de mort, i un capital de 36.060,73, en cas d'invalidesa, ambdós derivats del risc d'accident durant el desplaçament, per qualsevol mitjà i durant l'assistència als cursos de formació ocupacional, en què s'inclou la realització de pràctiques en empresa, dins de la durada del curs.
37.1 Les despeses subvencionables així com la seva acreditació es regulen a l'article 19 d'aquesta Ordre.
37.2 Les despeses subvencionables hauran d'estar referides al període d'execució de l'acció subvencionada, si bé es podran admetre les despeses en què s'hagi incorregut durant el mes anterior a l'inici de l'acció i també durant el mes següent a la finalització de l'acció, sempre que es justifiqui adequadament la necessitat d'aquestes per al desplegament de l'acció i la impossibilitat de llur generació durant el període d'execució de l'acció.
37.3 Quan les entitats beneficiàries d'accions que hagin obtingut subvencions per al seu desplegament realitzin altres activitats no subvencionades, les despeses directes i indirectes que no es dediquin exclusivament al desplegament d'aquestes no es poden imputar per un percentatge superior al percentatge que l'ingrés per accions subvencionades representi sobre la facturació total de l'entitat.
37.4 Quan les entitats beneficiaries despleguin més d'una acció per a les quals hagin obtingut subvencions, les despeses generades s'imputaran proporcionalment, llevat que el beneficiari justifiqui adequadament la necessitat, en funció del tipus d'acció i de despesa, que la imputació d'aquesta no es faci de manera proporcional.
37.5 Les despeses financeres, les despeses d'assessoria jurídica o financera, les despeses notarials i registrals i les despeses pericials per a la realització del projecte subvencionat i els d'administració específics són subvencionables si estan directament relacionats amb l'activitat subvencionada i són indispensables per a l'adequada preparació o execució d'aquesta.
37.6 Els costos indirectes hauran d'imputar-se pel beneficiari de l'activitat subvencionada en la part que raonablement correspongui d'acord amb els principis i les normes de comptabilitat generalment admeses i, en tot cas, en la mesura en què aquests costos corresponguin al període en què efectivament es realitza l'activitat.
38.1 La justificació pel beneficiari de la subvenció del compliment de les condicions imposades i de la consecució dels objectius previstos a l'acte de concessió de la subvenció podrà revestir les modalitats següents:
Compte justificatiu amb aportació d'informe d'auditor, en el cas que les subvencions atorgades ho siguin per un import igual o superior a 60.000 euros.
Compte justificatiu simplificat, en el cas que les subvencions atorgades siguin per un import inferior a 60.000 euros.
Certificat en el cas que es tracti d'accions desenvolupades per entitats incloses a l'àmbit d'aplicació de la Llei 6/1984, de 5 de març, de la Sindicatura de Comptes de Catalunya.
38.2 Quan la justificació de la subvenció es faci mitjançant un compte justificatiu amb aportació d'informe d'auditor inscrit en el Registre Oficial d'Auditors de Comptes, el beneficiari de la subvenció ha d'incloure la documentació següent:
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
b) Una memòria econòmica abreujada amb el contingut següent: estat representatiu de les despeses incorregudes en les activitats subvencionades, degudament agrupades i, si escau, les quantitats inicialment pressupostades i les desviacions que s'hagin produït.
c) Un informe d'auditor que acrediti que el beneficiari de l'ajut ha realitzat l'acció subvencionada i ha complert amb els requisits perquè es pugui procedir al seu pagament.
L'actuació dels auditors de comptes en la realització dels treballs de revisió de comptes justificatives de subvencions a l'àmbit del sector públic es farà de conformitat amb el que disposa l'Ordre EHA/1434/2007, de 17 de maig, per la qual s'aprova la norma d'actuació dels auditors de compte en la realització dels treballs de revisió de comptes justificatius de subvencions a l'àmbit del sector públic estatal, previstos a l'article 74 del Reglament de la Llei 38/2008, de 17 de novembre, general de subvencions, aprovat per Reial decret 887/2006, de 21 de juliol.
En el supòsit que el beneficiari estigui obligat a auditar-ne els comptes anuals per un auditor sotmès a la Llei 19/1988, de 12 de juliol, d'auditoria de comptes, la revisió del compte justificatiu es podrà portar a terme pel mateix auditor.
En el supòsit que el beneficiat no estigui obligat a auditar-ne els comptes anuals, la designació de l'auditor la realitzarà ell mateix.
La despesa derivada de la revisió del compte justificatiu tindrà la condició de despesa subvencionable.
38.3 Quan la justificació de la subvenció es faci mitjançant un compte justificatiu simplificat, el beneficiari de la subvenció ha d'incloure la documentació següent:
a) Una memòria d'actuació justificativa del compliment de les condicions imposades a la concessió de la subvenció, amb indicació de les activitats realitzades i dels resultats obtinguts.
b) Una relació classificada de les despeses de l'activitat, amb identificació del creditor i del document, import, data d'emissió i, en el seu cas, data de pagament.
En el supòsit que la subvenció s'atorgui de conformitat amb un pressupost estimat, s'indicaran les desviacions produïdes.
c) Un detall dels altres ingressos o subvencions que hagin finançat l'activitat subvencionada amb indicació de cada import i procedència.
d) Si procedeix, carta de pagament de reintegrament en el supòsit de romanents no aplicats així com dels interessos que se'n derivin.
L'òrgan concedent comprovarà el compte justificatiu i podrà requerir al beneficiari la remissió dels justificants que estimi oportuns i que permetin obtenir evidència raonable sobre l'adequada aplicació de la subvenció, mitjançant la tècnica de mostreig combinat.
38.4 En el cas que el beneficiari de la subvenció sigui una entitat inclosa a l'àmbit de l'aplicació de la Llei 6/1984, de 5 de març, de la Sindicatura de comptes, ha de presentar:
a) Certificat de realització i finalització de l'acció/ns signat pel representant legal de l'entitat o, en el cas de les administracions locals, pel secretari o interventor de l'entitat local.
b) Certificat emès pel representant legal de l'entitat o, en el cas de les administracions locals, un certificat emès pel secretari o interventor de l'entitat local, en què quedi acreditat la correcta utilització dels fons públics rebuts, així com que les despeses imputades al desenvolupament de les accions subvencionades tenen el caràcter subvencionable i han estat degudament liquidades.
Igualment s'haurà de fer constar que es conserven les factures originals i els documents de pagament corresponents, que són despeses elegibles per al FSE i que estan dins del període d'elegibilitat d'acord amb la normativa comunitària i el programa operatiu/DOCUP de Catalunya, en el supòsit que aquestes accions hagin estat cofinançades pel FSE.
També, s'ha d'indicar que la documentació justificativa no s'ha utilitzat ni s'utilitzarà per justificar altres subvencions en aquest o en un altre organisme.
En el cas que s'imputi parcialment a la subvenció, s'indicarà, a més, la quantia exacta que resulti afectada per la subvenció.
c) Relació de factures de les accions formatives que ha d'incloure la data de pagament de les factures imputades a les despeses econòmiques.
38.5 El beneficiari de la subvenció ha de presentar, a requeriment del Servei d'Ocupació de Catalunya o dels òrgans de control corresponents la documentació material justificativa i els antecedents que es creguin necessaris per comprovar l'aplicació de la subvenció.
La normativa reguladora de l'autorització per impartir Programes de Qualificació Professional Inicial és la que s'estableix en el Capítol 2 d'aquesta Ordre així com la Llei orgànica 2/2006, de 3 de maig, d'educació i el Reial decret 806/2006, de 30 de juny, pel qual s'estableix el calendari d'aplicació de la nova ordenació del sistema educatiu.
La normativa reguladora de la concessió de subvencions per impartir Programes de Qualificació Professional inicial és la que s'estableix en el Capítol 3 d'aquesta Ordre, així com el Capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 12/2004, de mesures financeres (DOGC núm. 4292, de 31.12.2004), la Llei 38/2003, de 17 de novembre, general de subvencions (BOE núm. 276, de 18.11.2003) i el Reial decret 887/2006, de 21 de juliol, que la desenvolupa (BOE núm. 176, de 25.7.2006);
Igualment, i atès que les accions subvencionades són cofinançades pel Fons Social Europeu els és d'aplicació la normativa següent: el Reglament (CE) núm. 1081/2006, de 5 de juliol, del Parlament Europeu i del Consell relatiu al Fons Social Europeu i pel qual es deroga el Reglament (CE) núm. 1784/1999 (DOUE L210, de 31.7.2006); el Reglament (CE) núm. 1083/2006 del Consell d'11.7.2006, pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, i es deroga el Reglament (CE) núm. 1260/1999 (DOUE L210, de 31.7.2006); el Reglament (CE) núm. 1828/2006 de la Comissió de 8 de desembre de 2006 pel qual es fixen normes de desenvolupament del Reglament (CE) núm. 1083/2006 del Consell d'11.7.2006 (Correcció d'errades DOUE L45, de 15.2.2007).
En tot allò que no es reguli en aquesta Ordre de bases del procediment de concessió de subvencions, regulat al capítol III, li seran d'aplicació el Reial decret 395/2007, de 23 de març, pel qual es regula el subsistema de formació professional per a l'ocupació i l'Ordre TAS/718/2008, de 7 de març, per la qual es desenvolupa el Reial decret 395/2007, de 23 de març, pel qual es regula el subsistema de formació professional per a l'ocupació en matèria de formació d'oferta i s'estableixen les bases reguladores per a la concessió de subvencions públiques destinades al seu finançament.
Campanyes de difusió i orientació
Des del Departament d'Educació així com des del Departament de Treball, mitjançant el Servei d'Ocupació de Catalunya, es duran a terme campanyes de difusió i orientació en els centres per tal de motivar els alumnes, oferir serveis d'orientació i acompanyament quan es finalitzin les accions formatives i reduir l'abandonament del programa per part dels beneficiaris.
Igualment, els organismes esmentats duran a terme un Pla de seguiment i avaluació dels Programes de Qualificació Professional Inicial i de les especialitats formatives subvencionades per establir mesures i indicadors que garanteixin una millor qualitat de l'ensenyament, així com la seva eficàcia i adequació permanent a les necessitats del mercat de treball.
ME = mòdul econòmic (preu/hora/alumne).
HESP = hores de programació de l'especialitat (inclou 20 hores d'introducció al sector i 50 hores de tutoria).
HP = hores de pràctiques en empresa.
FC = hores de programació de la formació complementària (TIC, Tècniques de recerca de feina i inserció, bàsic de prevenció de riscos i sensibilització ambiental).
Auxiliar en activitats d'oficina i en serveis administratius generals
Auxiliar en activitats agropecuàries
Auxiliar d'arts gràfiques i serigrafia
Auxiliar en comerç i atenció al públic
Auxiliar d'oficina de venda i atenció al públic
Auxiliar en fontaneria, calefacció i climatització
Auxiliar en operacions de muntatges d'instal·lacions electrotècniques en edificis
Auxiliar en muntatge d'instal·lacions elèctriques, d'aigua i gas
Auxiliar de muntatge i manteniment d'equips informàtics
Auxiliar de fusteria metàl·lica i PVC
Auxiliar de fabricació mecànica i d'ajust i soldadura
Auxiliar en treballs de fusteria i d'instal·lació de mobles
Auxiliar de reparació i manteniment de l'automòbil
Auxiliar d'hoteleria, cuina i serveis de restauració
Auxiliar de la indústria càrnia
Impresos de sol·licitud de subvenció convocatòria 2008-2009
Sol·licitud de subvenció per a accions formatives de qualificació professional (G146NFO-184).
Fotocòpia compulsada del DNI de la persona que actua en nom i representació de l'entitat.
Relació de cursos sol·licitats (G146NFO-183).
Altres declaracions per a la sol·licitud de subvenció (G146NFO-140).
Declaració de documentació ja aportada (G146NFO-008).
Fotocòpia compulsada del certificat de qualitat en matèria de formació.
2 exemplars de la sol·licitud de transferència bancària per a pagaments de la Tresoreria de la Generalitat de Catalunya a creditors, d'acord amb el model del Departament d'Economia i Finances, disponible a Internet [URL] economia/formularis.htm).
Etiqueta fiscal o fotocòpia compulsada de la targeta d'identificació fiscal del centre (G146NFO-177).
Fotocòpia compulsada de l'escriptura de constitució pública i de totes les modificacions que s'han fet fins a la data de presentació de la sol·licitud.
Fotocòpia compulsada dels estatuts de l'entitat, i de totes les modificacions que s'han fet fins a la data de presentació de la sol·licitud.
Fotocòpia compulsada dels poders, en cas de persona jurídica, i de totes les modificacions que s'han fet fins a la data de presentació de la sol·licitud.
Declaració de contractació d'assegurança (G146NFO-121) o fotocòpia compulsada del contracte d'assegurança d'accidents personals amb cobertura per a tots els alumnes de tots els cursos que ha subvencionat el Servei d'Ocupació de Catalunya, amb un capital de 18.030,36 euros, en cas de mort, i un capital de 36.060,73, en cas d'invalidesa, ambdós derivats del risc d'accident durant el desplaçament, per qualsevol mitjà i durant l'assistència als cursos de formació ocupacional, en què s'inclou la realització de pràctiques en empresa, dins de la durada del curs i de les estades a l'estranger, si escau.
Aquesta última s'ha de presentar, com a màxim, un dia abans de l'inici del curs.
Fotocòpia compulsada del certificat de solidesa de l'immoble o immobles on s'impartiran els cursos visats per qualsevol dels col·legis autoritzats.
Els certificats expedits i visats a partir de l'any 2004 tindran validesa segons convocatòria.
Projecte formatiu de cada curs:
Programa, contingut i temporització (G146NFO-043).
Perfil d'entrada de l'alumnat del curs.
Fitxes d'experts (G146NFO-037).
Model de sol·licitud d'autorització
Identificació del centre docent, de l'administració local o de la persona física o jurídica
Es sol·licita l'autorització, per al curs 2008-2009, del/s programa/es de qualificació professional inicial següents
(Relacioneu els programes i indiqueu el nombre de grups que se'n sol·liciten).
Indicació d'opció, només en cas de sol·licitar finançament:
Renuncio a l'autorització si no obtinc el finançament: Si ( ) o No ( ) (1)
S'adjunta, de cada programa de qualificació professional inicial:
b) Descripció de les necessitats territorials a satisfer.
Al director general d'Ensenyaments Professionals, Artístics i Especialitzats
(1) Poseu una X al costat de l'opció triada.